BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 26.2.2007 
COM(2007) 63 окончателен  
  
СЪОБЩЕНИЕ  НА КОМИСИЯТА  ДО СЪВЕТА , ЕВРОПЕЙСКИЯ  ПАРЛАМЕНТ , 
ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  
НА РЕГИОНИТЕ  
ПРЕГЛЕД  НА ПОСТИГНАТОТО  В ОБЛАСТТА  НА СОЦИАЛНАТА  
ДЕЙСТВИТЕЛНОСТ  
Междинен  доклад  до Европейския  съвет  през  пролетта  на 2007 г. 
 
BG 2   BG СЪОБЩЕНИЕ  НА КОМИСИЯТА  ДО СЪВЕТА , ЕВРОПЕЙСКИЯ  ПАРЛАМЕНТ , 
ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  
НА РЕГИОНИТЕ  
ПРЕГЛЕД  НА ПОСТИГНАТОТО  В ОБЛАСТТА  НА СОЦИАЛНАТА  
ДЕЙСТВИТЕЛНОСТ  
Междинен  доклад  до Европейския  съвет  през  пролетта  на 2007 г. 
 
(Текст  от значение  за ЕИП )  
В европейските  общества  протичат  драстични  промени , отнасящи  се до: естеството  на 
работа , съвременните  форми  на семеен  живот , мястото  на жените  в обществото  и 
социалната  мобилност . Променят  се ценностите . Обществата  стават  все по-
мултикултурни . Масовото  подобряване  на материалното  състояние  разшири  
хоризонтите  и увеличи  възможностите  за избор  в живота , а държавите -членки  на 
Европейския  съюз  са сред  най-богатите  в света . Същевременно  се появяват  нови  видове  
бедност  и неравнопоставеност . Нови  проблеми  влияят  върху  здравето  на европейците  
като увеличаването  на затлъстяването  и повишаването  на броя  на факторите , които  
засягат  умственото  здраве . 
Глобализацията  и демографското  състояние  са двата  основни  фактора , формиращи  
развитието  на европейските  общества . Те предлагат  възможности , но и представляват  
предизвикателства . Демографските  тенденции  са към по-дълъг  и с по-добро  здраве  
живот , но също  така възникват  въпроси , като например : новите  разходи , свързани  със 
застаряващото  общество , равнопоставеността  между  поколенията , увеличаващото  се 
значение  на грижата  за децата  и балансът  между  работата  и личния  живот  в 
съхраняването  на семейството , отношенията  между  поколенията  и новите  рискове  на 
бедността . Глобализацията , заедно  с новите  технологии , предлага  огромен  потенциал  за 
растеж . Въпреки  това, за да могат  да се възползват  от тези възможности  и за да се 
адаптират  към изчезването  на традиционните  индустриални  работни  места , хората  се 
нуждаят  от образование  и обучение . 
Тези  промени  представляват  предизвикателства  пред  Европейския  съюз . Отворена  
Европа , основана  на свободното  движение  и свободната  търговия , е подпомогнала  
създаването  на работни  места  и просперитет , от които  в крайна  сметка  зависи  
благоденствието  и по-доброто  качество  на живот . Въпреки  това в последните  години  
стана  ясно , че много  европейци  поставят  под въпрос  дали  нетният  ефект  от 
глобализацията , либерализацията  и стремежа  към по-голяма  конкурентноспособност  
допринася  за тяхното  благоденствие . За да се разбере  по-добре  каква  е причината  за 
това и за да се изследват  динамиката  на настоящите  социални  промени , през 2006 г. 
Комисията  предложи  да се направи  преглед  на постигнатото  в областта  на социалната  
действителност , с цел да стартира  програма  за достъп  и възможности , социално  
измерение , тясно  свързано  с прегледа  на Единния  пазар . Европейският  съвет  подкрепи  
този подход , като поиска  от Комисията  да направи  преглед  на социалната  ситуация  в 
Европейския  съюз . 
В съответствие  с искането  на Европейския  съвет  беше  подготвен  следният  междинен  
доклад , отразяващ  прогреса  до момента , който  ще бъде  предаден  на заседанието  на 
Европейския  съвет  през  пролетта . 
 
BG 3   BG ЦЕЛИ  НА ПРЕГЛЕДА  НА ПОСТИГНАТОТО  В ОБЛАСТТА  НА СОЦИАЛНАТА  
ДЕЙСТВИТЕЛНОСТ  
Целта  на начинанието  за изследване  на социалната  реалност  в Европа  е да се изгради  
консенсус  относно  общите  социални  предизвикателства , пред  които  са изправени  
европейците . На този етап изцяло  отворен  остава  въпросът  за това каква  роля  трябва  да 
играят  политиките  на ЕС, ако изобщо  трябва  да имат  такава , за да отговарят  на 
променящата  се социална  действителност , или как тези политики  на ЕС трябва  да бъдат  
адаптирани . 
Новият  консенсус  естествено  ще се основава  на предишния  опит . Европейският  съюз  
винаги  е имал  „социално  измерение “. Договорът  от Рим съдържа  далновиден  
ангажимент  към равнопоставеността  между  половете  и чл. 13 от Договора  от 
Амстердам  предостави  на ЕС законодателни  правомощия  да се бори  срещу  всички  
форми  на дискриминация . Социалната  програма  на Съюза , първоначално  разработена  
през 80-те години  като социален  противовес  на създаването  на Единния  пазар , беше  
насочена  към защитата  на заетостта  и социалното  партньорство . Това  позволи  да се 
създадат  минимални  стандарти  за заетост , здраве  и сигурност , както  и да се гарантират  
трансграничните  права  на социално  осигуряване  за мобилните  работници . Съюзът  
също  е изиграл  важна  роля  за засилване  на социалното  сближаване , борейки  се с 
регионалните  неравенства  и подпомагайки  адаптирането  към икономическите  промени  
включително  чрез действието  на политиката  на сближаване  и неотдавнашните  
инициативи  като Европейския  фонд  за приспособяване  към глобализацията . 
Тези  елементи  доведоха  до подновената  Лисабонска  стратегия  за растеж  и заетост , 
която  се концентрира  не само  върху  икономическите  резултати  и 
конкурентноспособността , но и върху  създаването  на по-голямо  социално  сближаване  и 
на социално  измерение  на устойчивостта . В рамките  на подновената  Лисабонска  
стратегия  Европейският  съюз  се ангажира  заедно  с държавите -членки  – които  
продължават  да упражняват  основното  правомощие  да формират  техни  собствени  
политики  – да идентифицират  съвместно  такива  подходи , които  най-добре  да доведат  
едновременно  до основните  за визията  от Лисабон  просперитет  и солидарност , и да 
съдействат  за тяхното  възприемане . Следователно  Лисабонската  стратегия  е 
предизвикала  съвместни  обсъждания  на социалните  въпроси  в най-широк  смисъл , 
включвайки  традиционни  въпроси  като гъвкавостта  на пазара  на труда , реформата  на 
социалната  система , както  и теми , свързани  с образователната  система  и системата  за 
обучение . 
Много  инициативи  в миналото  в областта  на социалната  политика  бяха  предвидени  за 
индустриалното  общество , където  начинът  на работа  беше  характерен  за икономиката  
на масовото  производство , на големите  фирми  и при високи  нива  на членство  в 
профсъюзи . Днес  в Европа  обществото  е все повече  основано  на знанията  и 
ориентирано  към услугите . Докато  икономическата  динамика , подчертаваща  
възникването  на „новата  икономика “ в глобализиращия  се свят, е получила  значително  
внимание , то социалната  ситуация  и предизвикателствата  в социалната  област  са по-
малко  разбрани  и анализирани . Не е налице  обща  диагноза  на социалните  
предизвикателства  и как трябва  да им бъде  отговорено . 
Прегледът  на постигнатото  в областта  на социалната  действителност  цели  
определянето  на диагноза , която  да предизвика  дебат  относно  социалната  ситуация  на 
Европа  и също  така ще е част от междинния  преглед  на програмата  за социална  
политика . Отчита  се, че съществуват  големи  различия , както  в рамките  на отделните  
 
BG 4   BG държавите -членки , така и между  тях. Въпреки  това, са налице  общи  
предизвикателства : демографското  състояние , увеличаващите  се етнически  и културни  
различия  и индивидуализацията  на ценностите . Всички  държави -членки  на ЕС са 
отворени  общества , формирани  от глобалните  сили  на модерния  капитализъм  и 
общосветовните  културни  тенденции . Някои  от техните  граждани  са успели  да се 
възползват  от глобализацията , от прехода , както  и от социалните  и културните  
тенденции ; други  са били  изключени  от икономическите  промени  и индустриалното  
преструктуриране  и смятат , че техните  традиционни  общности , ценности  и начин  на 
живот  са заплашени . 
ОТВОРЕНА  ДИСКУСИЯ  
Комисията  започва  широка  консултация  относно  социалните  въпроси  и 
предизвикателствата , пред  които  е изправена  Европа . Целта  е да се установи  диалог  с 
различни  групи  на интереси , за да се дискутира  как се характеризира  „социалната  
действителност “ на Европа . Комисията  приема  ролята  на „слушател “ и няма  за цел да 
тества  различни  политически  варианти . 
Тя иска  да се запознае  със становища  относно  социалните  тенденции , с основните  
фактори , които  предизвикват  социалната  трансформация  в Европа ; „благосъстоянието “ 
и какво  допринася  за него . Консултацията  е подкрепена  от съпътстващ  документ , 
подготвен  от Бюрото  на съветниците  по европейска  политика , който  разглежда  общите  
тенденции  и как могат  да бъдат  оценени  социалните  промени  на основата  на критерии  
за благосъстояние . След  това тя се опитва  да започне  дебат  относно  някои  основни  
въпроси , които  влияят  на благосъстоянието  като: икономическите  възможности , 
естеството  на работа , новите  тенденции  в семейния  живот , бедността  и 
неравнопоставеността , пречките  пред  доброто  здравословно  състояние  и социалната  
мобилност , качеството  на живот , културното  многообразие  и пречките  пред  
интеграцията , престъпността  и антисоциалното  поведение . Документът  повдига  
въпроси , за да се стимулира  широкообхватна  дискусия . 
Тя включва  организирането  на различни  събития , изследване  на Евробарометър , което  
ще насочи  вниманието  си върху  въпроси  относно  благосъстоянието  и различни  видове  
консултации , включително  чрез интернет : 
http://ec.europa.eu/c itizens_agenda/index_en.htm . Консултацията  ще се опита  да отрази  
мнението  на широк  кръг  заинтересовани  лица  на национално  и местно  ниво . 
Представителствата  на Европейската  комисия  в държавите -членки  ще вземат  участие  в 
това начинание . 
СЛЕДВАЩИ  ЕТАПИ  
Отчитайки  резултатите  от консултацията , което  ще бъде  завършена  към края  на 2007г., 
Комисията  ще изготви  доклад . Докладът  ще е преглед  на променящата  се европейска  
социална  действителност , изследвайки  социалните  тенденции  и тяхното  отражение , 
както  и набелязвайки  основните  въпроси  и предизвикателства  за Европа  на всички  нива  
на управление . Той ще открои  идеи  как най-добре  да се стимулират  достъпа  и 
възможностите  в Европа , както  и ще допринесе  към междинния  преглед  на програмата  
за социална  политика .